b'\n_START_ARTICLE_\nOphonus rufibarbis\n_START_SECTION_\nUtbredelse\n_START_PARAGRAPH_\nOphonus rufibarbis finnes inesten hele Europa, men er noe sjeldnere helt i s\xc3\xb8rvest. Den er utbredt i Nord-Amerika, Nord-Afrika og Asia. Finnes i Norge.\n_START_SECTION_\nUtseende\n_START_PARAGRAPH_\nOphonus rufibarbis er 6,2-9,5\xc2\xa0mm lang med en brunlig svart farge. Antenner og bein er lysere, brunlige, nesten gule. Dekkvingene, brystskjoldet og oversiden av hodet (pannen) har fin kort h\xc3\xa5rbekledning. (Krever forst\xc3\xb8rrelse for \xc3\xa5 se). Brystskjoldet har en hjerteform fordi det bakerst smalner inn. Ikke sjelden, lever p\xc3\xa5 moldrike lokaliteter med litt skygge, n\xc3\xa6r skog og busker. De kan p\xc3\xa5treffes i sm\xc3\xa5 grupper med flere individer.\n_START_SECTION_\nLevevis\n_START_PARAGRAPH_\nOphonus rufibarbis er vanligvis nattaktiv og lever av planter. Den tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r en metamorfose i l\xc3\xb8pet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.'